Георги Щерев
В очакване

chitanka.info

В очакване стареем двамата,

годините вече не знаем,

а горим на живота си в кладата

и разделени блуждаем.

В самота ни зората събужда,

закъснели се грееме двама,

на душата ни вече е чуждо

и звездите в очите ги няма.

Само дъжд от тъга ни залива,

мълчаливо ни парят въпроси.

Вече е късно — обичта ни изстива,

самота дните ни носят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.